Predkladacia správa

Uznesením vlády SR č. 1035 zo dňa 5. decembra 2007 vláda SR schválila „Postupy pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 - 2013“ (ďalej len postupy). Toto uznesenie uložilo príslušným ministrom a vedúcemu Úradu vlády SR povinnosť do 29. februára 2008 uzatvoriť dohody o spolupráci pri výkone auditu štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013. 

Vzhľadom na obmedzené personálne kapacity na príslušných ústredných orgánoch štátnej správy zapojených do systému riadenia, implementácie a kontroly fondov Európskej únie v programovom období 2007 - 2013, ktoré je možné poskytnúť pre Ministerstvo financií SR ako orgán auditu na výkon auditu podľa čl. 62 nariadenia Rady (ES) č. 1083/2006 a čl. 61 nariadenia Rady (ES) č. 1198/2006 sa navrhuje zrušenie úloh B.1., B.2. a B.3 uznesenia vlády SR č. 1035 zo dňa 5. decembra 2007.

Predkladaný materiál nemá vplyv na štátny rozpočet, rozpočty obcí, rozpočty vyšších územných celkov, podnikateľské prostredie, životné prostredie a zamestnanosť.

Predkladaný materiál bol predmetom medzirezortného pripomienkového konania a na rokovanie vlády SR sa predkladá bez rozporov.